钦定古今图书集成/明伦汇编/氏族典/第406卷 > 吕文燧
## 钦定古今图书集成/明伦汇编/氏族典/第406卷 > 吕文燧

按《明外史吕文燧传》：“文燧，字用明，永康人。元末，处州
盗起，掠永康，文燧散财募壮士，得三千人，破走之，三
授官不受。太祖置永康翼，以为左副元帅兼知县事。
寻召为营田司经历，擢知庐州府。浙西平，徙知嘉兴。
松江民作乱，袭嘉兴，文燧栅内署，率壮士拒守，而请
援于李文忠，移兵擒之。诸将因欲屠城，文燧争曰：‘据
城者贼也，民何罪’？”释不问。满三载，入朝，奉诏持节谕
阇婆国，次兴化，卒。